રાહુલે આની પહેલાં વાઇસ કેપ્ટન અંજિકય રહાણે (37)ની સાથે પણ સદીની ભાગીદારી (118) નિભાવી હતી. સવારે 46 રનથી પોતાની ઇનિંગ્સ આગળ વધાતા રાહુલે શરૂઆત થી જ સકારાત્મક અંદાજમાં બેટિંગ કરી અને કોઇપણ પ્રકારના દબાણ વગર પોતાના શોટ ફટકાર્યા. પંત એ શરૂઆતમાં એલર્ટ વર્તયા બાદ પોતાના નૈસર્ગિંક અંદાજમાં બેટિંગ કરી. ભારતના બંને બેટસમેન સ્પિનરોની સામે સહજતાથી રન ફટકાર્યા. તેના લીધે ભારતની રન ગતિ પણ તેજ થઇ ગઇ. રાહુલે લંચ પહેલાં જ 118 બોલ પર પોતાની સદી પૂરી કરી દીધી હતી. તેમની આ છેલ્લાં બે વર્ષોમાં પહેલી અને કુલ પાંચમી સદી છે. સતત નવ ઇનિંગ્સમાં નિષ્ફળ રહ્યા બાદ પહેલી વખત તેમણે 50થી વધુ રન બનાવ્યા. તેઓ ઇંગ્લેન્ડમાં ચોથી ઇનિંગ્સમાં સદી બનાવનાર બીજા ભારતીય સલામી બેટસમેન છે. સુનીલ ગવાસ્કરે આ મેદાન (ઓવલ) પર 1979મા 221 રન બનાવ્યા હતા.